CELEX: 62017CN0632
Language: el
Date: 2017-11-09 00:00:00
Title: Υπόθεση C-632/17: Αίτηση προδικαστικής αποφάσεως την οποία υπέβαλε το Sąd Rejonowy w Siemianowicach Śląskich (Πολωνία) στις 9 Νοεμβρίου 2017 για την έκδοση προδικαστικής αποφάσεως — Powszechna Kasa Oszczędności (PKO) Bank Polski S.A. w Warszawie κατά Jackowi Michalskiemu

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/13
            
         Αίτηση προδικαστικής αποφάσεως την οποία υπέβαλε το Sąd Rejonowy w Siemianowicach Śląskich (Πολωνία) στις 9 Νοεμβρίου 2017 για την έκδοση προδικαστικής αποφάσεως — Powszechna Kasa Oszczędności (PKO) Bank Polski S.A. w Warszawie κατά Jackowi Michalskiemu
   (Υπόθεση C-632/17)
   (2018/C 104/16)
   Γλώσσα διαδικασίας: η πολωνική
   
      Αιτούν δικαστήριο
   
   Sąd Rejonowy w Siemianowicach Śląskich
   
      Διάδικοι στην υπόθεση της κύριας δίκης
   
   
      Αιτούσα: Powszechna Kasa Oszczędności (PKO) Bank Polski S.A. w Warszawie
   
      Καθού: Jacek Michalski
   
      Προδικαστικό ερώτημα
   
   Έχουν οι διατάξεις της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (1), ιδίως δε τα άρθρα 6, παράγραφος 1, και 7, παράγραφος 1, καθώς και οι διατάξεις της οδηγίας 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ (2) του Συμβουλίου, ιδίως δε τα άρθρα 17, παράγραφος 1, και 22, παράγραφος 1, την έννοια ότι αντιτίθενται στην εκ μέρους Τράπεζας (δανειστή) προβολή αξιώσεως κατά του καταναλωτή (δανειολήπτη) απορρέουσας από απόσπασμα τραπεζικού βιβλιαρίου το οποίο υπογράφηκε από πρόσωπα εξουσιοδοτημένα να παρέχουν διευκρινίσεις όσον αφορά περιουσιακά δικαιώματα και περιουσιακές υποχρεώσεις της Τράπεζας και φέρει σφραγίδα της Τράπεζας, καθώς και από απόδειξη της επιδόσεως γραπτού αιτήματος πληρωμής στον οφειλέτη στο πλαίσιο της διαδικασίας εκδόσεως διαταγής πληρωμής που προβλέπουν τα άρθρα 485 § 3 επ. του Κώδικα Πολιτικής Δικονομίας (Kodeks postępowania cywilnego);
   
      (1)  ΕΕ L 95, σ. 29 […].
   
      (2)  ΕΕ L 133, σ. 66.